text: سلطة الأفوكادو و البرتقال
text: #000003
text: وصفة غريبة كتير و طعمتها ما بتشبه ايا شي دقته قبل بحياتي , بس كتير طيبة وجديدة و انا عني هل الوصفة لما بحضرها بتكون كمية بتكفي لشخص واحد متل حكايتي , نكهة البرتقال لما عم يتغلف بالصوص عطى حلاوة خفيفة مع مزة اللبمون و نعومة الافوكادو و قرمشة الشيبس صارت لقمة ما بتشبه ايا لقمة تانية , عن جد لقمة طيبةةة
  جربت حطيت معها شوية جرجير اخر مرة بس ما كتير حبيته معها و مرة كمان جربت ضيف فيتا , طلعت كتير طيبة بس اضافتها اختيارية اذا متوفرة منيح اذا نو رح تبقى رائعة معها او بدونها .
text: #000006
text: أفوكادو،برتقال،بصل،خردل،رقائق تورتيا،زيت زيتون،سلطة،شيبس،فيتا،كزبرة خضراء،ليمون،وصفة سهلة
text: #000008
text: الصحون اخدتهم من شارع النيل من محل مغمور شفته بالصدفة , نزلت لاشتري بلوزة رجعت بصحون عواضها , كالعادة :grin
text: #000014
text: المكونات كلها متوفرة ما عدا الكزبرة الخضرا وفكرت جربها فورا شو رأيك بيمشي الحال بلا الكزبرة؟؟
  تخيلي اول مرة ذقت الافوكادو ما حبيته ابدا كنت حامل وزوجي جبرني آكله لفوائده الصحية هالقصة من 18 سنة هلأ صايرة مغرمة فيه بطريقة غريبة وبعمله متبل بيطلع يمممم يممممممم اذا ما عندك وصفته بنزلك ياها
  ويسلم اناملك على هالطبق الجديد
text: #000015
text: بحب كثير وصفات الأفوكادو إلي بتنزليها لعدة أسباب ,,,,,
text: #000016
text: هالنوع متوفر بكميات كبيرة بس قليلة الوصفات إلي بيستخدم فيها أو بالأحرى قليلة الوصفات إلي بنعرفهاعنه, لأن هالنوع بيستخدموه الأجانب بكثرة وماعندهم أي مشكلة معه.
text: #000017
text: أما الحين صرت أنزل خصوصا لأشتريه لأعمل وصفاتك وصار من الضيوف المعززين المكرمين لأخر لحظة.
text: #000019
text: خصوصا مع الأجواء الحارة إلي تكون بالصيف وهموم وضغوطات الحياة , فخبرهم إنه يحط أفوكادو بس في المساء على البشرة فترةبسيطة وبعدين يغسل ، وتكون الحبة مستوية كثير يعني تقريبا غير صالحة للأكل وكل مرة ياخذ شي بسيط منها ويهرسه حتى ماتسود كل الثمرة ويخليه للمرة الجاية يعني نخلي القشرة وكأنها علبة تحفظ الباقي.
text: #000022
text: هلا مرة جربتها من دون الكزبرة لان في كتير ناس ما بتحبها , قلت بلكي بتكون يمممي من دونها , بس طلعت عادية ...
  قصدك متبل مع طحينة و ليمون ؟ سمعت بالوصفة من شي حدا بس ما جربتها , بقى ممكن تعطينا طريقتك
text: #000025
text: قرات كمان مقالة انو لاحظوا السكان المحليين بشي منطقة باندونيسيا انو مجموعة من الكلاب ( اعزكم الله ) كتير شعرها ناعم و اله لمعة و بعدما راقبوها اكتشفوا انها متسلطة على حقلة أفوكادو و عم تاكل منها , بقى اكيد الها فائدة للشعر و البشرة
text: #000026
text: اليوم توفرت الكزبرة الخضرا و فرحت ان كل المكونات ما زالت موجودة
  جربتها وطلعت ....مممممممممممممم عن جد اكلة غير شكل بصراحة ما كنت متوقعة شو هيكون طعم الكزبرة فيها لأن هي اول مرة بستعملها بطبق بارد او سلطة بشكل خاص بس عن جد ما بتحسيها كزبرة كأن ماهيتها تغيرت بسياق الخلطة
  وطلعت اكلة جديدة خفيفة فيها تناغم غريب بين حلاوة البرتقال وملوحة الفيتا ونعومة الافوكادو وقرشة الشيبس مممم عن جد متل ما وصفتيها ما بتشبه شي ..
  ابني طاااار عقله فيها وقال كلمة دارجة على لسانه هالأيام بيقولها لما شغلة كتير بتعجبه (ودايما بخانقه لما يقولها ) قاللي ماما بتشل (تعبير مجازي عن شدة الاعجاب) وطبعا ترك باقي الاكل وعوافي قضى عليها
  رح عيدها بكرة عل وعسى الافوكادو يكونوا استووا اكتر شوي لأن اللي عندي لسا قاسية شوي
  تعيشي وتعملي اكلات جديدة
text: #000029